། །མཚན་བརྗོད་འགྲེལ་པའི་མཆོད་བརྗོད་
བཤད་པ་བཞུགས་སོ། །
༄༅། །སྭསྟི། བླ་ མ་ དང་ དཀོན་ མཆོག་ གསུམ་ ལ་ ཕྱག་ འཚལ་ ལོ། །དངོས་ པོ་
གཞན་པ་ཀུན་སྤངས་ནས། །བདེ་བ་གཅིག་པུ་བསྲུང་བའི་ཕྱིར། །དམ་པའི་ལམ་རབ་གསལ་
མཛད་པ། །བླ་མ་མཆོག་ལ་ཕྱག་འཚལ་ལོ། །འདིར་བདག་ཅག་གི་བླ་མ་དམ་པ་བདེ་བར་
གཤེགས་པའི་གསུང་རབ་ཀྱི་དོན་མཐའ་དག་ཐུགས་སུ་ཆུད་པའི་དོན་དམ་པ་དེ་ཁོ་ནའི་ཚུལ་
ཡང་དག་པར་མཁྱེན་པ་དེས་དེ་བཞིན་གཤེགས་པ་ཐམས་ཅད་ཀྱི་ཐུགས་གཉིས་སུ་མེད་པའི་
ཡེ་ཤེས་ཀྱི་བདག་ཉིད་འཇམ་དཔལ་ཡེ་ཤེས་སེམས་དཔའི་དོན་དམ་པའི་མིང་ཡང་དག་པར་
བསྡུས་པ་རྣམས་རྣམ་པར་བཤད་པར་བཞེད་པས་མཆོད་པར་བརྗོད་པའི་ཚིགས་སུ་བཅད་པ་
གཉིས་ཀྱིས་རྒྱུད་ཀྱི་བརྗོད་པར་བྱ་བ་མ་ལུས་པ་མདོར་བསྡུས་ནས་ཡང་དག་པར་བསྟན་
ཏོ༑ ༑དེ་ལ། དཔལ་ལྡན་བླ་མ་གཉིས་མེད་ཡེ་ཤེས་ཀྱིས། །སྲིད་པའི་དྲ་བ་ངེས་པར་འཇོམས་
མཛད་ཅིང་། །ཤེས་རབ་ཆེན་པོའི་མཚོན་ཆས་གདུལ་དཀའི་སྡེ། །རྣམ་པར་འདུལ་བ་དེ་ལ་
ཕྱག་འཚལ་ལོ། །ཞེས་པ་བླ་མ་ལ་མཆོད་པར་བརྗོད་པའོ། །དཔག་ཡས་རྒྱལ་བའི་དབང་པོ་
བདེ་འབྱུང་སྲིད་མེད་ཆུ་སྐྱེས་སྐྱེ་གནས་ཅན། །ལྷ་ཡི་བླ་མ་འཆི་མེད་ཀླུ་དབང་གྲུབ་པའི་སྡེ་ཡིས་
རབ་མཆོད་ཅིང་། །སེན་མོའི་རྩེ་མོས་ཚངས་པའི་འཇིག་རྟེན་སྦྲང་རྩིར་བཅས་པ་རབ་བརྫིས་
ཏེ༑ ༑ནམ་མཁའི་དཀྱིལ་འཁོར་ཁྱབ་པའི་གར་གྱིས་འགྲོ་ཀུན་དགའ་མཛད་དེ་ལ་འདུད། །ཅེས་
པ་སངས་རྒྱས་ལ་མཆོད་པར་བརྗོད་པའོ། །དེ་དག་གི་སྒྲ་ཇི་བཞིན་པའི་དོན་ནི་རྣམ་པར་
གསལ་ལ། འདིར་ནི་དོན་དམ་པ་ཚད་མར་བྱས་ནས་དགོངས་པའི་སྐད་དམ་སྒྲ་ཇི་བཞིན་མ་
-522-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
ཡིན་པས་ཀྱང་རུང་སྟེ་ངེས་པའི་དོན་འབའ་ཞིག་འབྲི་བར་བྱའོ། །དེ་ལ་ཐོག་མར་བླ་མ་ལ་ཕྱག་
འཚལ་བ། དཔལ་ལྡན་བླ་མ་དམ་པ་ཞེས་པ་ལ་སོགས་པ་ལ། འདིར། དཔལ་ནི་ཀྱེའིརྡོ་རྗེནྡྲ་ཤྲཱི་
ཡིག་གཉིས་མེད་ཡེ་ཤེས་ཏེ། །ཞེས་པའི་གསུང་ལས་གཉིས་སུ་མེད་པའི་ཡེ་ཤེས་ཡིན་ལ། དེ་
སྒོམ་པའི་སྟོབས་ཀྱིས་རང་གིས་ཉམས་སུ་མྱོང་བ་སྙིང་ལ་གནས་པ་དང་། སློབ་མ་རྣམས་ལ་
བསྟན་པའི་དོན་དུ་ཁ་ལ་གནས་པའི་དཔལ་ལྡན་ནོ། །དེ་ཉིད་བླ་མ་སྟེ་རང་དང་གཞན་ལ་ཡེ་
ཤེས་དེ་གསལ་བར་བྱེད་པའི་ཕྱིར་དང་། དེ་ཉིད་ཐམས་ཅད་ཀྱིས་བསྐུར་བར་འོས་པའི་ཕྱིར་
རོ༑ ༑དེ་དུས་ཀྱི་འཁོར་ལོར་གསུངས་པ། སངས་རྒྱས་ཞལ་འདི་གང་གི་སྙིང་དང་ཁ་ལ་གནས་པར་
གྱུར་པ་དེ་ནི་དཔལ་ལྡན་བླ་མའོ། །ཞེས་པའོ། །དེའི་མཛད་པ་ཅི་ཞེ་ན། འཇོམས་མཛད་ཅེས་
པའོ། །གང་ཞེ་ན། སྲིད་པའི་དྲ་བའོ། །འདིར་སྲིད་པ་ནི་འཁོར་བ་སྟེ་རྣམ་པར་རྟོག་པའོ། །དེ་
ཕྱོགས་ཀྱི་གླང་པོས་འཇམ་དཔལ་བསྟོད་པར་གསུངས་པ། རྣམ་པར་རྟོག་པ་ལས་གཞན་པའི། །འཁོར་བ་
ཞེས་བྱ་ཅི་ཡང་མེད། །རྣམ་རྟོག་དེ་དང་བྲལ་བས་ན། ཁྱོད་ནི་རྟག་ཏུ་མྱ་ངན་འདས། །ཞེས་
པའོ། །དེ་ཉིད་འཆིང་བའི་རྒྱུ་ཉིད་ལས་དྲ་བ་སྟེ་རང་ལས་བྱུང་བའི་རྟོག་པ་རྣམས་ཀྱིས་རང་ཉིད་
ཟིལ་གྱིས་མནན་པར་གྱུར་པའོ། །དེ་དུས་ཀྱི་འཁོར་ལོར་གསུངས་པ། བདག་ཉིད་ འཆིང་ སྟེ་ རང་
བཞིན་ལ་གནས་ཡོན་ཏན་རྣམ་རྟོག་རྣམས་ཀྱིས་དར་གྱི་སྲིན་བུ་ཇི་བཞིན་ཉིད། །བདག་ཉིད་
བདག་གིས་ངེས་པར་སླར་ཡང་རྣམ་པར་རྟོག་པ་མེད་པའི་ཡིད་དག་ལ་ནི་གཏོང་བར་
བྱེད། །ཅེས་པའོ། །གང་གིས་ཤེ་ན། གཉིས་མེད་ཡེ་ཤེས་ཀྱིས་སོ། །འདིར་གཉིས་ནི་གཟུང་
བ་དང་འཛིན་པའི་རྣམ་པར་རྟོག་པ་སྟེ། དེ་དག་ཉིད་འདོད་ཆགས་ལ་སོགས་ལ་ཉོན་མོངས་པ་
དང་དད་པ་ལ་སོགས་པ་དགེ་བའི་ཆོས་རྣམས་སུ་འགྱུར་ལ། དེ་དག་གིས་ཀུན་ནས་བསླང་
ནས། མི་དགེ་བ་དང་དགེ་བ་ཟག་པ་དང་བཅས་པའི་ལས་འདུ་བྱེད་ཅིང༌། དེ་དག་གིས་འགྲོ་
བ་དྲུག་ཏུ་ཉིང་མཚམས་སྦྱོར་བས་སྡུག་བསྔལ་དུ་མའི་སྣོད་དུ་འགྱུར་གྱི་ཆོས་དེ་དག་གི་རང་
-523-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
བཞིན་ ཡོངས་ སུ་ གྲུབ་ པ་ ནི་ ཅུང་ ཟད་ཀྱང་མེད་དོ། །དེ་མདོ་སྡེ་རྒྱན་དུ་གསུངས་པ། སེམས་ནི་
གཉིས་སུ་སྣང་བ་སྟེ། །དེ་བཞིན་ཆང་སོགས་སྣང་བའམ། །དད་ལ་སོགས་པར་སྣང་བར་
འདོད། །ཉོན་མོངས་དགེ་ཆོས་ཡོད་མ་ཡིན། །ཞེས་པའོ། །གང་ལ་དེ་དག་མེད་པ་དེ་ནི་གཉིས་
མེད་ དེ་ དམིགས་ པ་ ཉེ་ བར་ ཞི་ བའོ། །དེ་བརྒྱད་སྟོང་པར་གསུངས་པ། སེམས་ གང་ ཡོད་ པའི་
སེམས་དེ་ནི་སེམས་མ་ཡིན་ཏེ་སེམས་ཀྱི་རང་བཞིན་ནི་འོད་གསལ་བའོ། །ཞེས་པའོ། །དེ་
མངོན་དུ་བྱེད་པའི་ཐབས་ནི་ཤེས་རབ་ཀྱི་ཕ་རོལ་ཏུ་ཕྱིན་པ་རྣམ་པ་ཐམས་ཅད་མཆོག་དང་ལྡན་
པ་སྟོང་པ་ཉིད་ཀྱི་གཟུགས་ཀྱི་རྣལ་འབྱོར་ཏེ། དེ་མངོན་པ་ཀུན་ལས་བཏུས་སུ་གསུངས་པ། བྱང་ཆུབ་
སེམས་དཔའ་མཉམ་བཞག་པས། །ཡིད་ཀྱི་གཟུགས་བརྙན་མཐོང་བ་ན། །དོན་གྱི་འདུ་ཤེས་
ལྡོག་དེ་ནས། །རང་གིས་འདུ་ཤེས་ངེས་པར་བཟུང༌། །དེ་ལྟར་ནང་གི་སེམས་གནས་ན། །གཟུང་
བ་མེད་པར་རྟོགས་པར་བྱ། །དེ་ཡི་འོག་ཏུ་འཛིན་མེད་པར། །དེ་ན་མི་དམིགས་རིག་པར་
བྱ༑ ༑ཞེས་པའོ། །དེ་ཉིད་ཡེ་ཤེས་རང་གི་སེམས་ཀྱི་དེ་ཁོ་ན་འོད་གསལ་བ་གདོད་མ་ནས་རྣམ་
པར་དག་པ་དབྲི་བ་དང་བསྣན་པར་བྱ་བ་ཡང་དག་པར་རིག་པ་སྟེ། དེ་ཉིད་ཀྱིས་རྣམ་པར་
གྲོལ་བར་འགྱུར་རོ། །དེ་མངོན་རྟོགས་རྒྱན་དུགསུངས་པ། འདི་ལ་བསལ་བྱ་ཅི་ཡང་མེད། །བཞག་
པར་བྱ་བ་ཅུང་ཟད་མེད། །ཡང་དག་ཉིད་ལ་ཡང་དག་ལྟ། །ཡང་དག་མཐོང་ན་རྣམ་པར་
གྲོལ། །ཞེས་པའོ། །ཇི་ལྟར་ཞེ་ན་ངེས་པར་རོ། །འདིར་སེམས་སྒྲིབ་པ་དང་བཅས་པའི་གནས་
སྐབས་ལ་སེམས་ཅན་དང་། སྒྲིབ་པ་མེད་པའི་གནས་སྐབས་ལ་སངས་རྒྱས་ཞེས་བརྗོད་དེ།
དེ་ཀྱེེའིརྡོ་རྗེར་གསུངས་པ། སེམས་ཅན་སངས་རྒྱས་ཉིད་ཡིན་ཏེ། །འོན་ཀྱང་གློ་བུར་དྲི་མས་སྒྲིབ། །
།
དེ་བསལ་བ་ལ་སངས་རྒྱས་སོ། །ཞེས་པའོ། །སེམས་སྒྲིབ་པ་དང་བཅས་པ་ཡང་ཇི་སྲིད་གཟུང
འཛིན་དུ་རྣམ་པར་རྟོག་པའི་བར་དུ་སྟེ། དེ་ཀྱེེའིརྡོ་རྗེར་གསུངས་པ། རྡོ་རྗེ་སྙིང་པོས་གསོལ་པ།
ཀྱེ་བཅོམ་ལྡན་འདས་རྣམ་པར་མ་དག་པ་གང་ལགས། བཅོམ་ལྡན་འདས་ཀྱིས་བཀའ་བསྩལ་
-524-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
པ༑ གཟུགས་ལ་སོགས་པ་རྣམས་སོ། །ཅིའི་སླད་དུ་ཞེ་ན། གཟུང་བ་དང་འཛིན་པའི་དངོས་
པོའི་ཕྱིར་རོ། །ཞེས་པའོ། །དེ་ཉིད་ཀྱི་ཕྱིར་སྒྲིབ་པ་མེད་པ་ནི་དེ་དག་བྲལ་བ་འོད་གསལ་བ་
རང་རིག་པ་སྟེ། དེ་ཀྱེེའིརྡོ་རྗེར་གསུངས་པ། རང་རིག་བདག་ཉིད་དག་པ་སྟེ། །དག་པ་གཞན་
གྱིས་རྣམ་གྲོལ་མིན། །ཡུལ་རྣམས་དག་པའི་ངོ་བོའི་ཕྱིར། །རང་གིས་རིག་པ་བདེ་བ་མཆོག །
ཅེས་པའོ། །འཇོམས་པ་ནི་དེ་དག་གི་རང་བཞིན་ཤེས་པས། རང་རང་གི་བྱེད་པ་ཉམས་པ་སྟེ།
དེ་ཀྱེའི་རྡོ་རྗེར་གསུངས་ པ། དངོས་ པོའི་ འཆིང་ བས་ འཆིང་བར་ འགྱུར། །དེ་ ཡོངས་ཤེས་ པས་
གྲོལ་བ་ཡིན། །ཞེས་པ་དང་། བསྟེན་བྱ་འདི་དག་བསྟེན་བྱ་ཞིང༌། །དུག་མེད་བྱས་ན་དག་པར་
འགྱུར། །ཞེས་པའོ། །གཞན་ཡང་ཅི་མཛད་ཅེ་ན། རྣམ་པར་འདུལ་ཞེས་པའོ། །གང་ཞེ་ན།
གདུལ་དཀའི་སྡེའོ། །འདིར་གདུལ་དཀའ་བ་ནི་སྲོག་དང་ཐུར་སེལ་ལམ་གསུམ་དུ་བགྲོད་པ་
རྣམས་ཏེ། དེའི་སྡེ་ནི་མཉམ་གནས་ལ་སོགས་པ་རླུང་བཅུའམ་ཉིན་ཞག་གཅིག་ལ་དབུགས་
དྲུག་བརྒྱ་ལྷག་པའི་སྟོང་ཕྲག་ཉི་ཤུ་རྩ་གཅིག་འཕོ་བ་བཅུ་གཉིས་ཀྱི་དབྱེ་བས་རྒྱུ་བ་རྣམས་
སོ༑ ༑གང་གིས་ཤེ་ན། ཤེས་རབ་ཆེན་པོའི་མཚོན་ཆས་སོ། །ཤེས་ རབ་ ནི་ འདོད་ པ་ དང་
གཟུགས་དང་ཐམས་ཅད་མཁྱེན་པའི་དངོས་གྲུབ་སྟེར་བ་ལས་དང་ཡེ་ཤེས་དང་ཕྱག་རྒྱ་ཆེན་མོ་
གསུམ་ཡིན་ལ། འདིར་ཆེན་པོ། ཞེས་པས་རྣམ་པ་ཐམས་ཅད་པའི་སྟོང་པ་ཉིད། ཤེས་རབ་ཀྱི་
ཕ་རོལ་ཏུ་ཕྱིན་པ་ཕྱག་རྒྱ་ཆེན་མོ་ཉིད་དེ། དེ་ཉིད་སྲོག་དང་ཐུར་སེལ་གྱི་བགྲོད་པ་གཅོད་པའི་
ཕྱིར་མཚོན་ཆའོ། །རྒྱུད་འདིར་དེ་གསུངས་པ། ཤེས་རབ་ཆེན་པོ་མཚོན་འཆང་བ། །ཞེས་པ་དང་།
ཤེས་ རབ་ མཚོན་ཆས་རྣམ་ འཇོམས་པ། །ཞེས་པ་དང་། ཤེས་རབ་རལ་ གྲི་ མདའ་ གཞུ་
ཐོགས། །ཞེས་པའོ། །རྣམ་པར་འདུལ་བ་ནི་དེ་དག་འགྲོ་འོང་དང་བྲལ་བ་མི་འཕོ་བའི་བདག་
ཉིད་དུ་བྱེད་པ་སྟེ། དེ་དུས་ཀྱི་འཁོར་ལོར་གསུངས་པ། དཔའ་བོ་གང་ཡིན་གང་ཞིག་མཉམ་དང་མི་
མཉམ་ལམ་ལ་སྲོག་དང་ཐུར་སེལ་རླུང་ནི་གསོད་བྱེད་པའོ། །ཞེས་པ་དང་། དྲི་མ་མེད་པའི་འོད་
-525-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
དུ་དཔའ་བོའི་རིམ་པ་ཕྱི་རོལ་ལ་མིན་ཏེ། །ལུས་ལ་སྲོག་ཟད་ཉིད་ལ་འདི་གསུངས་སོ། །ཞེས་
པའོ། །དེ་ལ་ཕྱག་འཚལ་ལོ། །ཞེས་པ་དེ་ལྟ་བུའི་དོན་རྣམས་རང་རིག་པའི་ཡེ་ཤེས་ཀྱིས་མངོན་
དུ་བྱེད་པ་སྟེ། དེ་འདུས་པ་རིམ་ལྔར་གསུངས་པ། ཇི་ལྟར་ཆུ་ལ་ཆུ་བཞག་དང་། །ཇི་ལྟར་མར་ལ་
མར་ཉིད་བཞིན། །གང་དུ་རང་གིས་རང་ཉིད་ནི། །མཐོང་བའི་ཡེ་ཤེས་འདིར་ཕྱག་ཡིན། །ཞེས་
པའོ། །ད་ནི་སངས་རྒྱས་ལ་ཕྱག་འཚལ་བ། དཔག་ཡས་ཞེས་པ་ལ་སོགས་པའོ། །འདིར་
དཔག་ཡས་རྒྱལ་བའི་དབང་པོ་ཞེས་པས་རིགས་དྲུག་རྣམས་མདོར་བསྡུས་ནས་བསྟན་ཏེ། དེ་
ལ་དཔག་ཡས་ནི་རང་གི་སེམས་ཀྱི་དེ་ཁོ་ན་མངོན་སུམ་དང་རྗེས་སུ་དཔག་པ་ལ་སོགས་པས་
རྟོགས་པར་བྱ་བ་མ་ཡིན་པ་སྟེ། དེ་དབུ་མརྩ་བའི་ཤེས་རབ་ཏུ་གསུངས་པ། སེམས་ནི་རྫོགས་པའི་
སངས་རྒྱས་ཀྱིས། །མ་གཟིགས་གཟིགས་པར་མི་འགྱུར་ཏེ། །དངོས་པོ་མེད་པའི་རང་བཞིན་
ལ༑ ༑ཇི་ལྟ་བུ་ཞིག་གཟིགས་པར་འགྱུར། །ཞེས་པ་དང་། དབུ་མ་རིན་ཆེན་སྒྲོན་མ་ལས་རྟོག་བཅས་
རྟོག་པ་མེད་པ་ཡི། །ཤེས་པ་གཉིས་ཀྱིས་འདི་མི་རྟོགས། །སྒྲ་དང་ཚད་མའི་ཐ་སྙད་དག །དེ་
ཉིད་བསྒོམ་ལ་དགོས་པ་མེད། །ཅེས་པའོ། །རྒྱལ་བ་ཞེས་པ་གཟུགས་ལ་སོགས་ཕུང་པོ་ལྔ་
སྒྲིབ་པ་དང་བྲལ་བ་རྣམ་པར་སྣང་མཛད་ལ་སོགས་པ་སྟེ། དེ་འདུས་པར་གསུངས་པ། ཕུང་པོ་ལྔ་
ནི་ མདོར་ བསྡུས་ པས། །སངས་ རྒྱས་ལྔར་ནི་རབ་ཏུ་བསྒྲགས། །ཞེས་པའོ། །དེ་རྣམས་ཀྱི་
དབང་པོ་ཡེ་ཤེས་ཀྱི་ཕུང་པོ་སྒྲིབ་པ་དང་བྲལ་བ་རྡོ་རྗེ་སེམས་དཔའ་སྟེ། དེས་ཐམས་ཅད་ལ་
དབང་བསྒྱུར་བའི་ཕྱིར་རོ། །དང་པོའི་སངས་རྒྱས་སུ་དེ་གསུངས་པ། བྷ་གར་ལིང་ག་རབ་བ༩
བཞག་
ནས། །བྱང་ཆུབ་སེམས་ནི་སྤྲོ་མི་བྱ། ཁམས་གསུམ་པོ་ནི་མ་ལུས་ནས། །སངས་རྒྱས་སྐུ་རུ་
བསྒོམ་པར་བྱ། །ཞེས་པ་དང་། རང་དང་གཞན་དོན་བསྒྲུབ་པའི་སླད། །སྟོང་ཉིད་སྙིང་རྗེ་
དབྱེར་མེད་པ། ཁམས་གསུམ་དབང་ཕྱུག་ཡེ་ཤེས་ནི། །འདི་ལས་གཞན་པ་ཡོད་མ་ཡིན། །ཞེས་
པའོ། །འདིས་མཚོན་ནས། ཡན་ལག་དྲུག་གི་རྣལ་འབྱོར་དང་། འཁོར་ལོ་དྲུག་དང་། རྩ་དྲུག་
-526-

གསུང་ཐོར་བུའི་སྒྲུབ་ཐབས་དང་བདག་འཇུག་སྐོར་སོགས་བཞུགས།
དང་། ས་བཅུ་གཉིས་དང་། ཡུལ་ཉི་ཤུ་རྩ་བཞི་དང་། རིགས་སུམ་ཅུ་རྩ་དྲུག་དང་། བདུན་བཅུ་
རྩ་གཉིས་དང་། བརྒྱ་ལྔ་བཅུ་རྩ་དྲུག་དང་། བརྒྱ་དྲུག་ཅུ་རྩ་གཉིས་དང་། སྟོང་བརྒྱད་ཅུ་དང་།
སྟོང་དྲུག་བརྒྱ་ཉི་ཤུའི་མཐར་ཐུག་པའི་ལྷ་དང་རྩ་དང་རླུང་དང་ཁམས་དང་ཕྱི་ནང་གི་ཆོས་
རྣམས་ཀྱང་རྟོགས་པར་བྱའོ། །བདེ་འབྱུང་སྲེད་མེད་ཆུ་སྐྱེས་སྐྱེ་གནས་ཅན། །ལྷའི་བླ་མ་ཞེས་
པས་རྡོ་རྗེ་བཞི་རྣམས་མདོར་བསྡུས་ནས་བསྟན་ཏེ། དེ་ལ་བདེ་འབྱུང་ཞེས་པ་དབང་ཕྱུག་ཆེན་
པོ་སྟེ། འདུས་པར་འདིར། གསུང་གི་རྡོ་རྗེ་དབང་ཕྱུག་ཆེ། །ཞེས་པའི་གསུང་ལས་རྨི་ལམ་གྱི་
གནས་སྐབས་སྐྱེད་པ་ངག་གི་ཐིག་ལེ་སྔགས་ཀྱི་རྣལ་འབྱོར་སྨོན་པ་མེད་པའི་རྣམ་པར་ཐར་
པས་སྒྲིབ་པ་དང་བྲལ་བ་ལས་སྒྲ་མི་ཟད་པའི་དེ་ཉིད་དེ་བཞིན་གཤེགས་པའི་གསུང་རྣམ་པ་
ཐམས་ཅད་པ་གསུང་རྡོ་རྗེ་ལོངས་སྤྱོད་རྫོགས་པའི་སྐུ་བྱང་ཆུབ་སེམས་དཔའོ། །སྲེད་མེད་ཅེས་
པ་སྲེད་མེད་ཀྱི་བུ་ཁྱབ་འཇུག་༼འབྲུ་བཞི་ཙམ་མ་གསལ།༽ཐུགས་ཀྱི་རྡོ་རྗེ་འཛིན། དེ་ཡང་ཁྱབ་འཇུག་
རྫུ་འཕུལ་ཆེ། །ཞེས་པའི་གསུང་ལས་གཉིད་འཐུག་པོའི་གནས་སྐབས་སྐྱེད་པ་སེམས་ཀྱི་ཐིག་
ལེ་ཆོས་ཀྱི་བདག་ཉིད་ཀྱི་རྣལ་འབྱོར་མཚན་མ་མེད་པའི་རྣམ་པར་ཐར་པས་རྟོག་པ་དང་བྲལ་
བ་ལས་གཉིས་སུ་མེད་པའི་དེ་ཉིད་རང་གི་སེམས་ཀྱི་འོད་གསལ་རང་གིས་རིག་པ་ཐུགས་རྡོ་རྗེ་
ཆོས་ ཀྱི་ སྐུ་ སེམས་དཔའ་ཆེན་པོའོ། །ཆུ་སྐྱེས་སྐྱེ་གནས་ཅན་ཞེས་པ་ཚངས་པ་སྟེ། འདུས་
པར་ཚངས་པ་སྐུ་ཡི་རྡོ་རྗེ་འཛིན། །ཞེས་པའི་གསུང་ལས། སད་པའི་གནས་སྐབས་སྐྱེད་པ་ལུས་
ཀྱི་ཐིག་ལེ་༼འབྲུ་བཞི་ཙམ་མ་གསལ།༽རྣལ་འབྱོར་མངོན་པར་འདུས་མ་བྱས་པའི་རྣམ་པར་ཐར་པ་
སྒྲིབ་པ་དང་བྲལ་བ་ལས་དྲི་མ་མེད་པའི་དེ་ཉིད་དེ་བཞིན་གཤེགས་པའི་སྐུ་རྣམ་པ་ཐམས་ཅད
པ་སྐུ་རྡོ་རྗེ་སྤྲུལ་པའི་སྐུ་དམ་ཚིག་སེམས་དཔའོ། །ལྷའི་བླ་མ་ཞེས་པ་ལྷ་ཀྱེེའི་རྡོ་རྗེར་ནི་བྱང་ཆུབ་
སེམས་དཔའོ། །ཞེས་པའི་གསུང་ལས་ལྷ་བྱང་ཆུབ་ཀྱི་སེམས་ལྷན་ཅིག་སྐྱེས་པའི་དགའ་བ་
ཡིན་ལ། དེ་གསལ་བར་བྱེད་པའི་ཕྱིར་བླ་མ་སྟེ་བཞི་པའི་གནས་སྐབས་སྐྱེད་པ་ཡེ་ཤེས་ཀྱི་
-527-

བརྩེ་ཆེན་འོད་སྣང་ལས། སྤོས་ཁང་པ་འཇམ་དབྱངས་རིན་ཆེན་རྒྱལ་མཚན་ཞབས་ཀྱི་གསུང་འབུམ། ༼ཀ
ཐིག་ལེ་རྣམ་པར་དག་པའི་རྣལ་འབྱོར་སྟོང་པ་ཉིད་ཀྱི་རྣམ་པར་ཐར་པས་རྟོག་པ་དང་བྲལ་བ་
ལས་འགྱུར་བ་མེད་པའི་དེ་ཉིད་བདེ་བ་ཆེན་པོའི་ཡེ་ཤེས་ཡེ་ཤེས་རྡོ་རྗེ་ལྷན་ཅིག་སྐྱེས་པའི་སྐུ་
རྡོ་རྗེ་སེམས་ད